На основу члана 65. став 3. Закона о уређењу простора и грађењу („Службени гласник Републике Српске“ бр. 40/13, 106/15, 3/16 и 84/19), члана 39. став 2. тачка 2. Закона о локалној самоуправи („Службени гласник Републике Српске“ бр. 97/16 и 36/19) и члана 87. Статута града Градишка („Службени гласник града Градишка“ бр. 4/19 и 5/19) Скупштина града Градишка на сједници одржаној 14.07.2020. године, донијела је

**О Д Л У К У**

**о допуни Одлуке о уређењу простора и грађевинском земљишту**

**Члан 1.**

У Одлуци о уређењу простора и грађевинском земљишту („Службени гласник града Градишка“, бр. 6/14, 1/17, 7/17, 3/18, 8/18, 2/19 и 7/19) иза члана 89. додаје се нови члан 89 а. који гласи:

„Члан 89 а.

1. На спољним дијеловима зграда (стамбене, стамбено - пословне, пословне и друге) и других објеката јавне намјене, могу да се насликају мурали, уз претходну сагласност комисије, именоване од стране градоначелника за оцјену сваког конкретног приједлога.
2. Мурали, у смислу ове одлуке, јесу умјетничка дјела искључиво естетске некомерцијалне садржине, који се сликају на спољним дијеловима зграда или других објеката јавне намјене, у циљу стварања, и развоја културног амбијента и естетског изгледа града.“

**Члан 2.**

Ова одлука ступа на снагу осмог дана од дана објављивања у „Службеном гласнику града Градишка“.

Број: 01-022-139/20

Датум: 14.07.2020. године

Градишка

ПРЕДСЈЕДНИК

СКУПШТИНЕ ГРАДА

Миленко Павловић